
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 113
                                                              din 27 iunie 2017
              privind desfășurarea evenimentului „Zilele Maghiare” și punerea la dispoziție, cu titlu gratuit, a  

        Sălii Casei de Cultură „Mihai Eminescu”, a Centrului Național de Informare și Promovare Turistică
       și a terenului aparținând domeniului public din Cetatea Medievală (Piața Cetății cu străzile adiacente) 
                                     și Piața Octavian Goga, pentru desfășurarea evenimentului cultural

   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15687/XI/2/12.06.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa cu nr. 1/04.05.2017 a Asociației Homo Novus Sighișoara, înregistrată la Municipiul Sighişoara cu nr. 12037/04.05.2017, prin care se solicită sprijin pentru organizarea, în Municipiul Sighişoara, a evenimentului „Zilele Maghiare”, în perioada 14.07.2017 - 16.07.2017, constând în punerea la dispoziție, cu titlu gratuit, a Sălii Casei de Cultură „Mihai Eminescu”, a sălii Centrului Național de Informare și Promovare Turistică (Sala Sander) și a terenului aparţinând domeniului public din Cetatea Medievală (Piaţa Cetății și străzile adiacente) și Piața Octavian Goga;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările și completările ulterioare, conform cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Având în vedere Raportul de specialitate, înregistrat cu nr. 15686/XI/2/12.06.2017, al Direcției Administrarea Patrimoniului, prin care se propune şi se justifică oportunitatea desfășurării evenimentului „Zilele Maghiare”, în perioada 14.07.2017 - 16.07.2017, precum și punerea la dispoziție, cu titlu gratuit, a Sălii Casei de Cultură „Mihai Eminescu”, în data de 14.07.2017, a sălii Centrului Național de Informare și Promovare Turistică (Sala Sander), în data de 15.07.2017 și a terenului aparţinând domeniului public din Cetatea Medievală (Piaţa Cetății și străzile adiacente) și Piața Octavian Goga, în perioada 14.07.2017 - 16.07.2017, îndeplinindu-se prevederile legale în acest sens;

Având în vedere avizele favorabile ale comisiilor de buget, comerț și juridică;
În temeiul prevederilor art. 36 (2) lit. „c” şi „d”, (6) lit. „a” pct. 4, 7, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,

      H O T Ă R Ă Ş T E:

Art. 1. Se aprobă desfășurarea evenimentului „Zilele Maghiare”, în perioada 14.07.2017 - 16.07.2017, eveniment organizat de Asociația Homo Novus Sighișoara. 

Art. 2. Se aprobă punerea la dispoziție, cu titlu gratuit, a Sălii Casei de Cultură „Mihai Eminescu”, în data de 14.07.2017 și a sălii Centrului Național de Informare și Promovare Turistică (Sala Sander), în data de 15.07.2017, către Asociația Homo Novus Sighișoara, în vederea desfășurării unor activități din cadrul evenimentului „Zilele Maghiare”.

Art. 3. Se aprobă punerea la dispoziție, cu titlu gratuit, a terenului aparţinând domeniului public din Cetatea Medievală (Piaţa Cetății și străzile adiacente) și Piața Octavian Goga, în perioada 14.07.2017 - 16.07.2017, către Asociația Homo Novus Sighișoara, în vederea desfășurării unor activități din cadrul evenimentului „Zilele Maghiare”, potrivit planurilor de situaţie, anexa nr. 1 și nr. 2 la prezenta hotărâre.

Art. 4. (1) Pentru comercianții care vor desfășura activități de comerț sau prestări servicii, în cadrul evenimentului, se percepe o taxă pentru ocuparea domeniului public, prevăzută în anexa nr. 8 a Hotărârii Consiliului Local Sighișoara nr. 105/27.12.2016 privind stabilirea impozitelor și taxelor locale pe anul 2017, care reglementează nivelul taxelor și chiriilor pentru bunurile aparținând domeniului public și privat al Municipiului Sighișoara, taxă pe care comercianții o vor achita la casieria Municipiului Sighișoara. De asemenea, pentru desfășurarea activității comerciale, aceștia sunt obligați să obțină autorizația de funcționare eliberată de către compartimentul de specialitate din cadrul Municipiului Sighișoara.

 (2) Este interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, fără îndeplinirea cumulativă a condiţiilor prevăzute la art. 4 alin. (1) din prezenta, sens în care vor fi aplicate dispoziţiile legale sancţionatorii.

Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcţia Administrarea Patrimoniului, Direcția Relaţii Publice și Comunicare, Compartimentul Centrul Național de Informare și Promovare Turistică, Compartimentul Casa de Cultură, Compartimentul Protecţie Civilă, Protecția Muncii, Serviciul Public Poliţia Locală din cadrul Municipiului Sighișoara şi Asociația Homo Novus Sighișoara.

Art. 6. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel      
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 14 voturi ”pentru” și 3 „abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;
  1 ex. Direcția Relaţii Publice și Comunicare;

  1 ex. Compartimentul Casa de Cultură;

  1 ex. Compartimentul Centrul Național de Informare și Promovare Turistică;

  1 ex. Compartimentul Protecţie Civilă, Protecția Muncii;
  1 ex. Serviciul Public Poliția Locală;
  1 ex. Asociația Homo Novus Sighișoara.
14 ex.
B.A.
